Ευρωπαϊκό σύστημα πληροφοριών και αδειοδότησης ταξιδιού

Η άδεια ταξιδίου του συστήματος ETIAS είναι μια προϋπόθεση εισόδου που θεσπίστηκε από την Ευρωπαϊκή Ένωση για υπηκόους που απαλλάσσονται από την υποχρέωση κατοχής θεώρησης εισόδου (visa) και ταξιδεύουν προς τον χώρο Σένγκεν και την Κύπρο.

Το ETIAS αναμένεται να τεθεί σε λειτουργία το 2025.

Θα υπάρξει μεταβατική περίοδος και περίοδος χάριτος έξι μηνών, αντίστοιχα, μετά την έναρξη λειτουργίας του συστήματος.

Το ETIAS είναι παρόμοιο με άλλες ηλεκτρονικές άδειες ταξιδιού, όπως η ESTA στις Ηνωμένες Πολιτείες, καθώς και με τα συστήματα που εφαρμόζονται από την Αυστραλία, τον Καναδά και τη Νέα Ζηλανδία και το σύστημα που σχεδιάζει να χρησιμοποιήσει το Ηνωμένο Βασίλειο.

Ιστορικό
Η ιδέα ενός ηλεκτρονικού συστήματος άδειας ταξιδίου προτάθηκε για πρώτη φορά από την Ευρωπαϊκή Επιτροπή το 2016.

Το ETIAS θεσπίστηκε επίσημα με τον Κανονισμό (ΕΕ) 2018/1240 του Ευρωπαϊκού Κοινοβουλίου και του Συμβουλίου της 12ης Σεπτεμβρίου 2018.

Γεωγραφικό πεδίο εφαρμογής
Ευρωπαϊκές χώρες που απαιτούν την άδεια ETIAS
30 ευρωπαϊκές χώρες θα απαιτούν από τους ταξιδιώτες που απαλλάσσονται από την υποχρέωση κατοχής θεώρησης εισόδου (visa) να διαθέτουν άδεια ταξιδιού ETIAS. Οι χώρες αυτές είναι:

 Επιλέξιμες υπηκοότητες
Οι υπήκοοι χωρών εκτός ΕΕ που απαλλάσσονται από την υποχρέωση κατοχής θεώρησης εισόδου (visa) πρέπει να υποβάλλουν αίτηση για άδεια ταξιδίου ETIAS. Οι χώρες αυτές είναι:

Υποβολή αίτησης για άδεια ταξιδίου ETIAS
Οι ταξιδιώτες που απαλλάσσονται από την υποχρέωση κατοχής θεώρησης εισόδου (visa) θα πρέπει να συμπληρώνουν το ηλεκτρονικό έντυπο αίτησης είτε μέσω του επίσημου ιστότοπου του ETIAS (https://travel-europe.europa.eu/etias_en) είτε μέσω της επίσημης εφαρμογής για κινητές συσκευές .

Η υποβολή αίτησης για άδεια ταξιδίου ETIAS θα κοστίζει 7 EUR. Οι αιτούντες ηλικίας κάτω των 18 ή άνω των 70 ετών απαλλάσσονται από την εν λόγω πληρωμή. Τα μέλη της οικογένειας πολιτών της ΕΕ ή υπηκόων τρίτων χωρών που απολαμβάνουν το δικαίωμα ελεύθερης μετακίνησης  σε ολόκληρη την Ευρωπαϊκή Ένωση απαλλάσσονται επίσης από τα τέλη υποβολής αίτησης..

Οι περισσότερες αιτήσεις ETIAS αναμένεται να διεκπεραιώνονται εντός λεπτών. Σε ορισμένες περιπτώσεις, η διαδικασία μπορεί να διαρκέσει έως και 14 ημέρες, εάν ζητηθεί από τον αιτούντα να παράσχει πρόσθετες πληροφορίες ή έγγραφα προς υποστήριξη της αίτησής του, ή έως και 30 ημέρες, εάν κληθεί σε συνέντευξη.

Η ταξιδιωτική άδεια ETIAS συνδέεται με το διαβατήριο του ταξιδιώτη. Ισχύει για μέγιστο διάστημα 3 ετών ή μέχρι τη λήξη της ισχύος του διαβατηρίου που χρησιμοποιείται στην αίτηση, ανάλογα με το ποια ημερομηνία προηγείται. Εάν ο ταξιδιώτης αποκτήσει νέο διαβατήριο, θα πρέπει να λάβει νέα ταξιδιωτική άδεια ETIAS..

Με έγκυρη άδεια ταξιδίου ETIAS, οι ταξιδιώτες που απαλλάσσονται από την υποχρέωση κατοχής θεώρησης εισόδου (visa) μπορούν να εισέρχονται στο έδαφος των 30 ευρωπαϊκών χωρών όσο συχνά επιθυμούν για διαμονή βραχείας διάρκειας – συνήθως έως 90 ημέρες εντός κάθε περιόδου 180 ημερών. Ωστόσο, η έκδοση της άδειας αυτής δεν εγγυάται την είσοδο. Κατά την άφιξη στα σύνορα, ο συνοριοφύλακας θα ζητήσει να δει το διαβατήριο και άλλα έγγραφα των ταξιδιωτών και θα επαληθεύσει ότι πληρούν τις προϋποθέσεις εισόδου που ορίζονται στον κώδικα συνόρων του Σένγκεν.

Οι αιτούντες θα έχουν το δικαίωμα προσφυγής σε περίπτωση απόρριψης, ανάκλησης ή ακύρωσης της άδειας ETIAS. Οι προσφυγές θα εξετάζονται από τις αρμόδιες αρχές των ευρωπαϊκών χωρών που απαιτούν την έκδοση άδειας ETIAS.

Η ΕΕ έχει προειδοποιήσει τους ταξιδιώτες σχετικά με την ύπαρξη μη επίσημων ιστοσελίδων για το ETIAS, επισημαίνοντας ότι ενώ ορισμένες από αυτές τις ιστοσελίδες λειτουργούν υπό τη διαχείριση νόμιμων επιχειρήσεων, άλλες μπορεί να μην είναι τόσο αξιόπιστες.

Παραπομπές

Εξωτερικοί υπερσύνδεσμοι

 Επίσημος ιστότοπος για το    Ευρωπαϊκό σύστημα πληροφοριών και αδειοδότησης ταξιδιού (ETIAS)

Κατηγορία:Ευρωπαϊκή Ένωση